paragraph_text: Sa zapadne strane predjela Jagodni do na Bjelojevićima, nalazile su se nekada tri kuće Mandića – Crnogoraca. U prošlosti je ovdje nekad bilo po 10 obitelji, koje su tu imale i zemljišta, i kuće i kolibe. Tu su bile obitelji: Matić, Kevo, Bjelevac, Vujinović, Raguž-Ljević. Matići su ovdje imali Matića čatrnju koja i danas postoji. Oni su i zimovali ovdje. Vujinovići, Raguži-Ljevići, Kukrike, Previšići i Čame bili su na kosi Lađevice. Jozo i Vlaho Prkačin ovdje imaju veliko je zemljište. Na području Lađevice je poveća nekropola stećaka među kojima se ističe stećak-krstača. 24. lipnja 1941. ovdje je ubijen mještanin Ivica Čamo.